**Изх.№ 25-00-160/05.12.2024г.**

ДО

ОБЩИНСКИ СЪВЕТ

ГР. РУДОЗЕМ

ДОКЛАДНА ЗАПИСКА

**от**

**инж. Недко Фиданов Кулевски–кмет на община Рудозем**

**ОТНОСНО**: Даване на съгласие за учредяване на безвъзмездно право на ползване за срок от 10 години в полза на общинско дружество „СМДЛ Рудозем” ЕООД върху движима вещ, собственост на Община Рудозем, а именно: дентална рентгенова диагностика с апарат за 2D панорамни дентографии Hyperion X5 2D PAN-Ceph, My Ray (85kV,15mA), на стойност 41 992,00 лв. с ДДС.

**УВАЖАЕМИ ГОСПОДИН ПРЕДСЕДАТЕЛ,**

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

По силата на Договор за доставка № 32В/20.03.2024 г. изпълнителят „МЕДИКАЛ ДЕПО РиК” ООД е задължен да достави на възложителя Община Рудозем медицинска, стоматологична апаратура и резервни части от фирма Cefla (MyRay), представляваща рентгенова диагностика с апарат за 2D панорамни дентографии. Стойността на договора е 41 992,00 лв. с ДДС. Съгласно договорните клаузи, собствеността върху предмета на договора се прехвърля автоматически на възложителя след превеждане на 100 % от цената. Към момента е извършено плащане на цялата дължима сума, от което следва че Община Рудозем е придобила правото на собственост върху вещта.

Намеренията на общинското ръководство са медицинската апаратура да бъде предоставена безвъзмездно на „СМДЛ Рудозем” ЕООД за осъществяване на дейността на дружеството, тъй същото не разполага с достатъчно финансови средства за закупуването ѝ. Предметът на дейност на лечебното заведение е извършване на предписани от друг лекар или от лекар по дентална медицина специализирани медицински изследвания с профил клинична лаборатория и образна диагностика след получаване на надлежен лиценз /разрешение/ като извънболнична помощ.

Този вид медицинска апаратура подлежи на особен режим, като нейното използване е възможно след издаването на специално разрешение за строителство, монтаж и предварителни изпитвания на обект с източник на йонизиращо лъчение от Агенцията за ядрено регулиране, съгласно Закона за безопасно използване на ядрената енергия.

В тази връзка съобразно изискванията на Агенцията за ядрено регулиране, за издаване на въпросното разрешение на името на „СМДЛ Рудозем” ЕООД е необходимо учредяване на право на ползване върху медицинската апаратура в полза на дружеството. Учредяването на този вид вещно право има семесен фактически състав, включващ административноправни елементи – решение на общински съвет, издаване на заповед на кмета и гражданскоправен елемент – сключване на договор.

Посредством извършването на тези действия ще бъде гарантирана възможността за своевременното използване на медицинската апаратура след нейното доставяне, в интерес на нуждаещите се пациенти.

Предвид гореизложеното и на основание чл. 21, ал. 1, т. 8 от ЗМСМА, чл. 8, ал. 1 във връзка с чл. 39, ал. 1, ал. 2 и ал. 4 от ЗОС, предлагам на Общински съвет –Рудозем да приеме следното

**ПРОЕКТОРЕШЕНИЕ:**

1. Дава съгласие да се учреди безвъзмездно право на ползване за срок от 10 години в полза на общинско търговско дружество „СМДЛ Рудозем” ЕООД, с ЕИК 201465118, със седалище и адрес на управление: гр. Рудозем, ул. „Атанас Буров” № 2, представлявано от д-р Милена Костадинова Даракчиева – Управител върху движима вещ, собственост на Община Рудозем, а именно: дентална рентгенова диагностика с апарат за 2D панорамни дентографии Hyperion X5 2D PAN-Ceph, My Ray (85kV,15mA), на стойност 41 992,00 лв. с ДДС.

2. Възлага на кмета на община Рудозем да предприеме всички необходими фактически и правни действия за привеждане на настоящото решение в изпълнение.

СБ/

